KYK: Eerste sneeu van die week begin val - Agri Online
KYK: Eerste sneeu van die week begin val
Terwyl reën deur die nag en vanoggend steeds uitsak oor dele van die WesKaap, het die eerste sneeu by die Rogge Cloof-landgoed in die distrik Sutherland begin val. Die landgoed het rondom 09h00 vanoggend video's van die eerste sneeu daar op hulle sosiale media platvorms begin deel. Dié video is op die landgoed se Facebookblad gedeel.
Sneeu word ook in die hooggeleë dele van die Wes-Kaap verwag, maar boere in die distrik Ceres sê daar val nog nie sneeu nie. Mnr. Rossouw Cillie, eienaar en besturende direkteur van Laastedrif-boerdery, sê sowat 30mm het al by hulle geval.
Die neerslae wat op sosiale media gedeel word dui tot 110mm oor dele van Kaapstad aan. Mnr. Richard Krige, ondervoorsitter van Graan SA, sê op sy plaas in die Overberg is sowat 45mm gemeet. Metings elders in die Overberg wissel tussen 20mm en 48mm, met sowat 15mm in die Rooikaroo en tussen 30 en 70mm in die res van die Swartland. Volgens mnr. De Wet Viljoen, wynmaker by Neethlinghof in die distrik Stellenbosch, het hulle teen Dinsdagoggend reeds 125mm gemeet. By die Groote Post-landgoed in die distrik Darling aan die Weskus is sowat 47mm al gemeet.
"Verdere reën is weer moontlik rondom 22 tot 25 Junie voordat 'n periode van ongeveer 'n week tot tien dae met minder reën verwag word," sê Van den Berg.